Mochtar Lubis

Mochtar Lubis (7 Maret 1922 - 2 Juli 2004) ima sada wartawan dot novelis Indonesia na dohot pajongjongkon Indonesia Raya dohot majalah sastra bulanan Horison. Novel ni ibana na marjudul Senja di Jakarta ima novel saro Indonesia parjolo na iterjemahon tu bahasa Inggris. Ia ima sada kritikus tu Soekarno dot ipenjarakon ibana, songoni juo tu Soeharto i piga-piga hali na mangihut. Ia maniop pandangan anti-kiri na kuat dot iligi kritikus manjadi sekutu dohot pasukan militer dot pro amerika na mangalo kabijakan non-sekutu ni Sukarno, sada tuduhan na ibana sandiri mansoadahon.

 Parsiajaran 
Ibana mamulai parsikolaanna tu Hollandsch Inlandsche School (HIS) di Sungai Banyak, Kerinci taon 1936. Taon 1940, ditoruskon ibana ma parsikolaanna i tu Sikola Ekonomi Partikel i Kayutanam na ipajongjong ni S.M. Latif. Sian tingki i ma, mulai muncul tondi kemerdekaan dibagasan si Mochtar Lubis on. Ia dungni mu loi marsiajar politik ma ibana, urusan sosial dot saro asing, songon saro Inggris, Bolanda dohot Jerman.

 Karir 
Sian pendudukan Jepang ibana nunga mengambil parhundulan di bidang penerangan. Ia ma salah sada pajongjongkon Kantor Berita ANTARA, dungi pajongjongkon dot manguluhon harian Indonesia Raya na madung ilarang tarbit. Dipajongjong ibana ma majalah sastra Horison rap dohot angka donganna. I maso pamarentahan Soekarno, ia tarkurung ampir salapan taon dot baru ipalua i taon 1966. Igariskon ia pamikirannia i hatiha i penjara i buku Catatan Subversif (1980).

Angkup ni i, i ma gabe Presiden Yayasan Pers Asia, ruas ni Dewan Kepemimpinan Asosiasi Internasional untuk Kebebasan Budaya (Organisasi CIA), dohot ruas ni Federasi Studi Masa Depan Dunia do ibana.

Novelna, Jalan Tak Ada Ujung (1952 dibahen lapatanna ma tu hata Inggeris oleh A.H. John gabe A Road With No End, London taon 1968), mandapot Hadiah Sastra BMKN di taon 1952; cerita pendeknia Musim Gugur mandapot hadiah majalah Cerita di taon 1953; koleksi carito pendekna Perempuan (1956) mandapot Hadiah Sastra Nasional BMKN di taon 1955 tu 1956; novelna, Harimau! Babiat! (taon 1975), mandapot hadiah Yayasan Buku Utama Jurusan P&K; dohot novelnia Maut dot Cinta (taon 1977) monang Hadiah Sastra Yayasan Jaya Raya taon 1979. Salain i, Mochtar juo mandapot Penghargaan Sastra Chairil Anwar (taon 1992).

Rap dohot piga-piga sarjana muse, dipajongjongkon ibana ma Yayasan Obor Indonesia, sada yayasan na mambaen kontribusi tu bidang budaya dot pengembangan intelektual sian penerbitan ni buku.

Pidato budayana tanggal 6 April taon 1977 di Taman Ismail Marzuki (TIM) Jakarta i digarison di sada buku na marjudul Manusia Indonesia. Buku on, na diterbithon Yayasan Obor Indonesia (YOI), nunga manjalo pro dohot kontra sian masyarakat ala diungkaphon stereotip ni halak Indonesia, tarlumobi parange negatifna.

 Pustaka Laklak 

 Maut dan Cinta 
I ma karya ni si Mochtar Lubis na mambahas masalah kepemimpinan negara di Indonesia na tarjadi i jaman ni si Mochtar Lubis tiki geleng. Carito on marfokus ma tu dua tokoh revolusioner dot pejuang kemerdekaan dohot tokoh na marlawanan, ima Sadeli dot Umar Junus. Si Sadeli on aktif do karejo di dalam negeri, sementara si Umar Junus no aktif ma ibana tu urusan luar negeri. Umar Junus idokon manjadi tokoh na giot mamake dana revolusi giot marmain-main dohot dadaboru, sahinggo manimbil tingon prinsip-prinsip revolusi. Sadeli hadir songon tokoh na mangalo pelecehan on. Novel Maut dan Cinta on ma gabe sada kritik tu karakter pamimpin republik i maso revolusi.

 Pamikkiron 
Pasahathon barita di angka novelna i, ia parange dohot karakter ni angka pemimpin ima na mambahen holsoan.

 Pustaha 

 Mochtar Lubis. encyclopedia.jakarta.tourism.go.id, diakses tanggal 6 Februari taon 2025.
 Hill, David (1 Juli taon 2005), diakses sian alaman ni Inside Indonesia. Diakses tanggal 6 Februari taon 2025.
 Sejarah Yayasan Pustaka Obor Indonesia, diakses sian blog ni Yayasan Pustaka Obor Indonesia. Diakses tanggal 6 Februari taon 2025.